
	1.
	Anotācija (ex-ante)
2.3. Administratīvo izmaksu novērtējums juridiskām personām
	Iebildums (VK - 09.07.2026.)
Lūdzam precizēt anotācijas 2.3. apakšpunktā ietverto administratīvo izmaksu monetārā novērtējuma aprēķina skaidrojumu.

Vēršam uzmanību, ka aprēķina skaidrojumā nav norādīts, par kurām konkrētām noteikumu projekta normām veikts administratīvo izmaksu aprēķins. Tāpat nav pietiekami pamatotas aprēķinā izmantotās vērtības.
Laika patēriņa pamatojumā norādīts vienīgi vispārīgs skaidrojums par deklarācijas sagatavošanas sarežģītību, taču nav paskaidrots, kādēļ viena deklarācijas sagatavošana novērtēta tieši sešu stundu apmērā, kā arī nav norādīts informācijas avots vai metodika, uz kuru balstīts šāds pieņēmums.
Vienlaikus subjektu skaita pamatojumā norādīts, ka izmantots "noapaļots līdzšinējais ikgadējais" pretendentu skaits, taču nav skaidrots, uz kāda perioda datiem šis rādītājs balstīts un kā iegūta aprēķinā izmantotā vērtība.

Ņemot vērā minēto, lūdzam papildināt aprēķina skaidrojumu, norādot konkrētās noteikumu projekta normas, par kurām veikts administratīvo izmaksu novērtējums, kā arī sniegt pamatotu informāciju un izmantotos informācijas avotus par aprēķinā izmantotajām vērtībām, tostarp laika patēriņu un subjektu skaitu.
Piedāvātā redakcija
-
	Ņemts vērā
-
	Anotācija (ex-ante)

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums (VK - 09.07.2026.)
Lūdzam precizēt anotācijas 7.4. un 7.5. apakšpunktā sniegto informāciju par projekta ietekmi uz Lauku atbalsta dienestu.

Vēršam uzmanību, ka anotācijas 1.3. apakšpunktā norādīts, ka pēc noteikumu projekta spēkā stāšanās Lauku atbalsta dienests sākotnēji noteiks darbaspēka izmaksu attiecinājumu, izmantojot administratīvajos datu avotos pieejamo informāciju, identificēs gadījumus, kad administratīvi noteiktais attiecinājums nepietiekami atspoguļo darbaspēka izmaksas, kā arī informēs lauksaimniekus par iespēju izvēlēties citu darbaspēka izmaksu attiecināšanas metodi.
Minētās darbības liecina par izmaiņām projekta izpildē iesaistītās institūcijas darba organizācijā un veicamajos procesos, tomēr anotācijas 7.4. apakšpunktā visās ietekmes pozīcijās ir norādīta atbilde "Nē", savukārt 7.5. apakšpunktā papildu skaidrojums nav sniegts.

Ņemot vērā minēto, lūdzam izvērtēt projekta ietekmi uz Lauku atbalsta dienesta funkciju izpildi un iekšējiem procesiem, attiecīgi precizējot anotācijas 7.4. un 7.5. apakšpunktā sniegto informāciju. Ja secināms, ka projekta īstenošana notiks esošo funkciju un resursu ietvaros un neradīs ietekmi uz institūcijas darbību, lūdzam to pamatot anotācijā.
Piedāvātā redakcija
-
	Ņemts vērā
-
	Anotācija (ex-ante)

	Anotācija (ex-ante)
1.2. Mērķis
	Priekšlikums (VK - 09.07.2026.)
Lūdzam pilnveidot anotācijas 1.2. apakšpunktā sniegto projekta mērķa aprakstu, akcentējot projekta sasniedzamo rezultātu un regulējuma pilnveidošanas mērķi.

Vēršam uzmanību, ka pašreizējais mērķa apraksts pēc būtības raksturo projektā paredzēto darbību – grozījumu izdarīšanu Ministru kabineta noteikumos un precizējamo regulējumu –, nevis skaidri atspoguļo projekta sasniedzamo rezultātu. Mērķa aprakstam būtu jāsniedz priekšstats par to, kādu rezultātu paredzēts sasniegt ar tiesību akta projektu.

